เครียดมากค่ะ มีเพศสัมพันธ์กับแฟนวันที่ 17 และ 20 ไม่ได้ป้องกันแต่แตกนอกและตอนนี้ประจำเดือนขาด และรองตรวจปัสสาวะวันที่ 30 ขึ้นขีดเดียวค่ะ ตอนนี้มีอาการแน่นท้องมาก แน่นหน้าอกเป็นบ้างครั้งละปวดหัวเหมือนมีอะไรมาจุกที่คอ แต่สามารถรับประทานอาหารได้ปกติ และมีตกขาวคล้ายแป้งเปียกเยอะมากเป็นทุกวันเกือบทั้งเดือน
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ซึ่งการตั้งครรภ์เป็นสาเหตุที่พบได้บ่อยที่สุด แนะนำซื้อชุดตรวจการตั้งครรภ์ทางปัสสาะมาตรวจเองเบื้องต้น ให้ผลบวกได้ 10-14 วันหลังมีการปฏสนธิ หากซื้อที่ตรวจการตั้งครรภ์มาตรวจเองแล้วให้ผลลบแต่ประจำเดือนยังไม่มา แนะนำไปตรวจยืนยันที่รพ. แพทย์อาจตรวจฮอร์โมนของหญิงตั้งครรภ์ในเลือด ร่วมกับอัลตราซาวน์หน้าท้องดูร่วมด้วยค่ะถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัย ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก และไม่ควรใช้วิธีนับวันปลอดภัยหรือหลั่งนอกเพราะมีโอกาสคลาดเคลื่อนได้สูง